Khaidhirah Abu Zahar

Khaidhirah Abu Zahar (lahir 2 Mac 1984) merupakan seorang ahli politik Malaysia, pengacara, pengarah dan bekas pelakon yang telah berkhidmat sebagai Timbalan Ahli Majlis Mesyuarat Kerajaan Negeri Melaka (EXCO) dalam pentadbiran negeri Barisan Nasional (BN) di bawah Ketua Menteri merangkap Ahli Ab Rauf Yusoh sejak April 2023 serta Ahli Dewan Undangan Negeri Melaka (ADUN) bagi Rim sejak November 2021. Beliau pernah berkhidmat sebagai Timbalan Speaker Dewan Undangan Negeri Melaka dari Disember 2021 sehingga pelantikannya sebagai Timbalan Ahli EXCO pada April 2023. Beliau ialah seorang ahli dan Naib Ketua Bahagian Jasin bagi Pertubuhan Kebangsaan Melayu Bersatu (UMNO), sebuah parti komponen dalam gabungan pemerintah Barisan Nasional (BN). Beliau juga lebih dikenali dengan nama pentasnya iaitu Dira.

Beliau merupakan pelakon pertama yang dipilih sebagai seorang wakil rakyat selepas kemenangannya dalam Pilihan raya negeri Melaka 2021, secara keseluruhan selebriti kedua yang menjadi wakil rakyat selepas bekas Senator Jins Shamsuddin yang telah meninggal dunia.

 Kehidupan awal 
Beliau dilahirkan pada 2 Mac 1984 di Merlimau, Melaka, sebagai anak kepada bekas Ketua Menteri Melaka kelapan, Allahyarham Abu Zahar Ithnin.Bapa Dira Abu Zahar selamat dikebumikan Sensasi Selebriti. Dicapai pada 26 Mei 2014. Dira memiliki ijazah Sarjana Muda Undang-undang dari Universiti Teknologi MARA (UiTM) Shah Alam.

 Kerjaya hiburan 
Dira pernah menjadi pengacara rancangan televisyen Fulus Mania, Jom Ronda with Proton dan Melodi. Antara drama lakonannya termasuk Delima, Cinta Tanpa Suara, Rona Roni Makaroni, Merah Putih, One Hundred Birthdays, Tower 13, Aki Nabalu, Arjuna, Woman, Two Kali Mencintai Mu, Crossings dan Aku Bukan Dia. Beliau juga pernah membintangi filem My Indie Rock Darling.

Dira turut terlibat dalam pementasan teater seperti Compilation Vol II (Legacy) dan Signs. Beliau juga bergiat dalam penulisan skrip, antaranya untuk filem drama Syawal Aku Dan Dia di TV Alhijrah. Dira pernah menyertai rancangan realiti tarian Sehati Berdansa terbitan Astro.

Beliau membintangi beberapa filem seperti For 3 Days, Chow Kit, Kil, The Run (juga dikenali sebagai Lari), dan Longkai. Dira turut bergandingan dengan Aiman Hakim Ridza dan Emma Maembong dalam filem Kimchi Untuk Awak arahan Michael Ang yang ditayangkan pada Mac 2017.Farhana Abd Rahman (17 Mei 2016). Dira Abu Zahar leaves the art world  Berita Harian . Dicapai pada 29 Mei 2016.

Dira pernah duduk di kerusi pengarah dengan mengarahkan pementasan teater Mencari Sumaiyah yang berlangsung di Istana Budaya, Kuala Lumpur dari 8 hingga 14 Ogos 2016.Mencari Sumaiya cabaran Dira  Utusan Malaysia  (21 Julai 2016). Dicapai pada 11 September 2016.

Selain itu, beliau juga mengarah drama sitkom untuk Astro Warna, 3 Dara Kg.com yang dibintangi Scha Al-Yahya, Marsha Londoh dan Eina Azman.

 Kerjaya politik 
Mengikut jejak langkah bapanya, bekas Ketua Menteri Melaka kelapan, Datuk Seri Abu Zahar Haji Isnin yang menceburi bidang politik, Dira menyertai Puteri UMNO dengan berkhidmat sebagai Exco dari 2015 hingga 2018. Pelantikan beliau dibuat semasa mesyuarat sayap UMNO di Menara Dato' Onn yang dipengerusikan oleh Ketua Puteri, Datuk Mas Ermieyati Samsudin yang juga Timbalan Menteri Pelancongan dan Kebudayaan. Turut hadir, timbalannya Zahida Zarik Khan; Penolong Setiausaha Puteri, Fahariyah Md Nordin serta barisan Exco.

Pada 24 Ogos 2013, Dira menyerahkan borang keahlian Puteri UMNO kepada Pengerusi Badan Perhubungan UMNO Negeri, Datuk Idris Haron. Beliau dipetik daripada Utusan Malaysia sebagai berkata: "Saya mahu melakukan banyak perkara untuk parti kerana saya melihat bagaimana ibu dan bapa saya berjuang dalam parti dan kerana semangat mereka saya terpanggil untuk menyertai Puteri".Dira Abu Zahar serah borang jadi ahli Puteri UMNO  Utusan Malaysia (25 Ogos 2013). Diperoleh pada 1 September 2013.

Dira mendedahkan kepada Utusan Malaysia pada Jun 2018 bahawa beliau membuat kenyataan rasmi berhubung spekulasi bahawa beliau bertanding untuk jawatan Ketua Puteri UMNO.Khairulanuar Yahaya (5 Jun 2018). Dira Abu Zahar bertanding Ketua Puteri UMNO Utusan Malaysia. Dicapai pada 6 Jun 2018. Dalam satu temu bual bersama Sinar Harian, Dira menyatakan bahawa beliau kekal setia kepada UMNO, dengan mengatakan bahawa apa yang beliau lakukan kini ialah perniagaan dan politik, dan bukan lagi bidang lakonan.Muhammad Shamsul Abdul Ghani (2 Jun 2018). Dira istiqamah bersama UMNO, sudah berhenti berlakon Sinar Harian. Dicapai pada 6 Jun 2018. Dira diumumkan sebagai Ketua Puteri UMNO Bahagian Jasin pada mesyuarat perwakilan pergerakan itu. Beliau menang tanpa bertanding untuk jawatan tersebut bagi penggal 2018–2021.Amir Mamat (23 Jun 2018). Dira dipilih Ketua Puteri UMNO Jasin Berita Harian. Dicapai pada 24 Jun 2018.

Dira merupakan antara muka baharu yang dipilih oleh parti sebagai calon Barisan Nasional (BN) untuk bertanding pada Pilihan raya negeri Melaka 2021 bagi kerusi Rim. Beliau menjadi artis pertama yang berjaya memenangi pilihan raya untuk menjadi seorang wakil rakyat. Pada 27 Disember 2021, beliau dilantik sebagai Timbalan Speaker Dewan Undangan Negeri Melaka bersama Speaker baharu Ibrahim Durum oleh Ketua Menteri Sulaiman Md Ali.

 Kehidupan peribadi 
Dira telah berkahwin sebanyak tiga kali. Beliau berkahwin dengan pemuzik, Tengku Shafiz-Rullah Tengku Mohd Shahid (kini suami kepada Sherie Merlis) pada tahun 2006, dan berpisah pada tahun 2010. Pasangan itu mempunyai seorang anak perempuan bernama Tengku Anggun Deandra Tengku Shafiz-Rullah. Dira kemudiannya berkahwin dengan jurukamera dan pengarah, Helmi Yusof pada 14 November 2011, dan mengalami keguguran pada Disember 2013. Pasangan tersebut memfailkan perceraian pada tahun 2016.Zaidi Mohamad (9 November 2016). Dira, Helmi sudah enam bulan tidak sebumbung Berita Harian. Dicapai pada 21 Jun 2017.

Beliau mempunyai seorang anak angkat bernama Waris Iskandar Andiqa selepas mendapat kelulusan permohonan daripada pihak kerajaan.Zaidi Mohamad (24 Februari 2019). Dira makin bahagia dengan kehadiran Waris Berita Harian. Dicapai pada 12 Jun 2019.3 bulan lepas awak muncul, Allah bisik ini saya punya: Dira Abu Zahar Astro Awani (10 Januari 2019). Dicapai pada 12 Jun 2019.

Dira berkahwin buat kali ketiga dengan ahli perniagaan, Syfik Izdzywan Sidek pada 21 Jun 2020 di Masjid Al Azim, Melaka pada jam 10.30 pagi. Semasa majlis tersebut, Dira menerima mas kahwin sebanyak RM1,000 bersama tiga dulang hantaran berbalas lima.

Beliau mempunyai hobi menunggang motosikal berkuasa tinggi.

 Kontroversi 
Pada April 2012, Dira menjadi subjek kontroversi apabila beliau didakwa terlibat dalam satu kes pergaduhan dan dituduh menyebabkan kecederaan parah terhadap seorang wanita berikutan salah faham kecil. Beliau membuat laporan polis berhubung insiden tersebut, namun menafikan penglibatan dalam kejadian itu. Akibatnya, beliau direhatkan daripada tugasnya sebagai pengacara rancangan Melodi dan tidak dibenarkan menghadiri promosi filem lakonannya, Chow Kit.

 Filemografi 

 Filem 
 Tahun Tajuk Watak Catatan 2007 My Indie Rock Darling Wanita Muda Penampilan filem sulung2012 Chow Kit Salina Untuk 3 Hari  Balqis  Ngorat Aishah Pontianak vs Orang Minyak Penasihat Pontianak 12013 KIL Salina Lari  Maya / Kamariah Abu Bakar  Longkai  Rima Kolumpo Kuih Sister Penampilan khas Papadom 2  Sheila2014 Sejoli: Misi Cantas Cinta Lola Mana Mau Lari Gadis JelitaPenampilan khas 2016 Bo-Peng Hana2017 Kimchi Untuk Awak  Kak Long Kau Takdirku Awek Dating 1 Penampilan khas 2023 Sayu Yang Syukur Sherry  Filem terakhir, penampilan khas 

 Drama 
 Tahun Tajuk Watak Saluran TV Catatan2008 Rona Roni Makaroni Gia Astro Ria Drama pertama  Kekasihku Seru MasitaTV32009 Merah Putih Anggun Tower 13  Maria2010 Arjuna Mas Ayu Crossings Katie NTV7 2010-2011 Tiramisu  IntanTV3 2011 Tahajjud Cinta  Umairah 2011–2012 Nilapura Widya 2012–2013 Cinta Dalam Hati Munira TV2 2013 Dahlia Dahlia Astro Bella 2015 Aku Bukan Dia Amy TV1 2017 3 Dara Kg.com  Astro Warna Sebagai pengarah, drama terakhir 

 Teater 
 Tahun Tajuk 2015 Baik Punya Cilok

 Telefilem 
 Tahun Tajuk Watak Saluran TV Catatan2009 Ponti Anak Remaja Astro Ria Telefilem pertama  Seratus Hari Jadi Sara  2011 Perempuan  TV2 2012 50:50 Jururawat  TV1  Kau Untukku Nurul Umairah Astro Box Office 2013 Karlos Bolos Cuwie TV3  Pasport Duniawi  TV Alhijrah  Beranak Dalam Kubur Salmah Astro Prima  2014 Nangnok NangAstro Ria  2015  Cinta Suci Jadi Saksi   2016 Redha Untukmu  TV1 Sebagai pengarah, telefilem terakhir 

 Televisyen 
 Tahun Tajuk Peranan Saluran TV 2007 Mango TV Pengacara  2008 Jom Ronda bersama Proton Pengacara bersama AGTV3 2010–2012 Melodi Pengacara bersama Zizan Razak 2015 Betul ke Bohong? (Musim 7) Artis Jemputan Astro Warna

 Keputusan pilihan raya 
+ Dewan Undangan Negeri Melaka Peratusan angka berdasarkan jumlah keluar mengundi. Keputusan hanya tersedia daripada pilihan raya 2004.   TahunKerusiCalonUndiPeratus undianLawanUndiPeratus undianBuang undiMajoritiKeluar2021N25 Rim (UMNO)4,037 45.31% (BERSATU)2,71030.42%9,0821,327 66.43%  (PKR)2,16324.28% 

 Anugerah 

 Darjah kebesaran 

 50px Darjah Pangkuan Seri Melaka Kelas II (D.P.S.M.) – Datuk (2020)

 Rujukan 

 Pautan luar 




Kategori:Ahli politik wanita Malaysia berketurunan Melayu
Kategori:Pelakon wanita Malaysia
Kategori:Alumni Universiti Teknologi MARA
Kategori:Muslim Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Pelakon pentas Malaysia
Kategori:Anak ahli politik Malaysia
Kategori:Anggota wanita Pertubuhan Kebangsaan Melayu Bersatu
Kategori:Ahli Dewan Undangan Negeri Melaka ke-15